Ahmad Fairuz Abdul Halim

Tun Ahmad Fairuz Abdul Halim (lahir 1 November 1941) merupakan bekas Ketua Hakim Negara Malaysia (2003 - 2007). Pada Ogos 2007, beliau pernah terlibat dalam kontroversi apabila mencadangkan pemansuhan common law Inggeris dan digantikan dengan undang-undang syariah. Pada September pula, beliau dibabitkan dalam skandal 'pengaturan kehakiman'. Akibatnya, beliau digantikan oleh Abdul Hamid Mohamad yang menjadi pemangku sejak 2 November.

Kehidupan awal dan pendidikan 
Ahmad Fairuz Sheikh Abdul Halim dilahirkan di Alor Setar, Kedah pada 1 November 1941. Beliau menerima Ijazah Sarjana Muda Undang-Undang dari Universiti Kebangsaan Singapura dan kemudian memperoleh Master of Laws dalam Undang-undang Antarabangsa dan Perbandingan dari Universiti Brussels, Belgium.

Kerjaya 
Beliau menyertai Perkhidmatan Kehakiman dan Perundangan Malaysia pada 4 April 1967 sebagai Pegawai Perundangan Kadet dan memegang pelbagai jawatan seperti Presiden Mahkamah Sesyen, Penasihat Undang-undang Negeri dan Pengerusi Lembaga Penasihat, Jabatan Perdana Menteri. Pada 1 Disember 1988, beliau dilantik sebagai Pesuruhjaya Kehakiman Mahkamah Tinggi Malaya dan kemudian dilantik sebagai Hakim Mahkamah Tinggi. Pada 1 Disember 1995 beliau dinaikkan sebagai Hakim Mahkamah Rayuan sehingga pelantikannya sebagai Hakim Mahkamah Persekutuan pada 1 September 2000.

Kehidupan peribadi 
Beliau berkahwin dengan Mazni Mohamed Noor dan dikurniakan 2 anak.

Penghargaan

Penghargaan Malaysia
  :
  Darjah Yang Mulia Setia Mahkota Malaysia, Seri Setia Mahkota (SSM) - Tun (2005)

Lihat juga 
 Klip video Lingam

Rujukan 

Orang hidup
Hakim Malaysia
Kelahiran 1941
Alumni Universiti Kebangsaan Singapura
Peguam Malaysia
Ketua Hakim Negara Malaysia
Presiden Mahkamah Rayuan Malaysia
Tokoh Maal Hijrah
Penerima Seri Setia Mahkota
Penerima Darjah Seri Paduka Mahkota Kelantan
Penerima Darjah Seri Paduka Jiwa Mahkota Kelantan